**РЕПУБЛИКА СРБИЈА**

**АП ВОЈВОДИНА**

**ЦЕНТАР ЗА СОЦИЈАЛНИ РАД**

**ГРАДА НОВОГ САДА**

**Број:20-40401-240-6/2020**

**Нови Сад, Змај Огњена Вука бр.13**

**Дана: 06.03.2020.године**

**ОДГОВОРИ НА ПИТАЊА ЗА ЈАВНУ НАБАВКУ** набавка услуга обезбеђења ОРН 79710000 за потребе Центра за социјални рад Града Новог Сада **БР.20-40401-240/2020**

Центар за социјални рад Града Новог Сада спроводи поступак јавне набавке мале вредности – набавка услуга обезбеђења ОРН 79710000, број 20-40401-240/2020, објављено на порталу Управе за јавне набавке и на интернет страни наручиоца. У складу са одредбама члана 63. Закона о јавним набавкама (Службени гласник РС, број 124/2012, 14/2015 и 68/2015) и одредбама Конкурсне документације достављамо одговоре на постављена питања која ће помоћи да понуђачи доставе одговарајуће понуде и допринети једнообразности у тумачењу конкурсне документације.

**Питање:**

Потенцијални понуђач је навео следеће:

1. На страни 7 конкурсне документације, као додатни услов под 1., прописали сте: "Да понуђач остварио позитиван пословни резултат у 2018 и 2017. години". Наведено се доказује (између осталог) фотокопијом Обрасца БОН-ЈН и копијама биланса стања и успеха за 2018. и 2017. годину.

ПРИМЕДБА: Оба наведена доказа доказују да ли је понуђач остварио позитиван пословни резултат. Непотребно дуплирате доказе, збуњујете Понуђаче и излажете их већим трошковима припремања понуде. Напомињемо да су биланси стања и успеха јавно објављени документи и могу се видети на сајту АПР-а. Зашто је уз билансе стања и успеха неопходно и мишљење овлашћеног ревизора? Из наведених образаца се јасно види да ли је понуђач испунио тражени додатни услов тј. да ли је остварио позитиван пословни резултат, тако да је мишљење овлашћеног ревизора сувишно и поново се непотребно увећавају трошкови припремања понуде. Молимо Наручиоца да овај услов измени или га прилагоди у складу са овом примедбом.

2. На страни 8 конкурсне документације, као додатни услов под 7., прописали сте: "Да понуђач располаже са минимум 4 запослена радника...". Наведено се доказује (између осталог) копијом сертификата о обучености техничким системима Парадоx и копијом сертификата о обучености за конвенционални маг 4 Телетек противпожарну централу.

ПРИМЕДБА: Овако постављеним условом вршите дискриминацију понуђача и фаворизујете понуђача који тренутно пружа услугу на Вашем објекту, што је у супротности са Законом о јавним набавкама. Зашто би понуђач морао обучавати своје запослене за разне системе обезбеђења, ако они не постоје на објектима које обезбеђује? На тржишту постоји огроман број разних система заштите, и свакодневно се појављују нови. Потребно је да Наручилац измени конкурсну документацију и одреди да ће изабрани понуђач, пре отпочињања са пружањем услуге, бити у обавези да службенике обезбеђења ангажоване на објекту Наручиоца, обучи за употребу система заштите које Наручилац има постављене на штићеном објекту.

**Одговор:**

Поштовани,

У вези са горе наведеним извршићемо измене конкурсне документације које ћемо објавити на Порталу јавних набавки и интернет страници.

У Новом Саду, 06.03.2020.

Комисија за јавну набавку